Simon Lokodo

**Simon Lokodo** (født 28. oktober 1957 i distriktet Kaabong i Uganda, død 29. januar 2022 i Genève i Sveits) var en ugandisk politiker som var minister for etikk og integritet ved Ugandas presidentembete fra 2011. Tidligere var han minister for industri fra 2009 til 2011. Han var også valgt parlamentsmedlem for Dodoth County i Kaabong-distriktet fra 2006, inntil han mistet sitt parlamentariske sete i januar 2021 etter at mange av hans tidligere anklager ham for å støtte loven om fjerning av aldersgrensen for presidentkandidater. Han fungerte også som medlem av Ugandas menneskerettighetskommisjon.

## Liv og virke
### Bakgrunn og utdanning
Lokodo ble født i Kaabong-distriktet 28. oktober 1957. Simon Lokodo hadde en bachelorgrad i teologi fra Det pavelige universitet Urbaniana i Roma. Han tok også en mastergrad i teologi fra det samme universitet i Roma. Han hadde også diplom i ruralesosiologi, diplom i sosial kommunikasjon, diplom i filosofi og samfunnsvitenskap og sertifikat i italiensk. Han tok sitt diplom i teologi fra Makerere University, Ugandas eldste universitet; grunnlagt i 1922. Lokodo hadde også et sertifikat i tysk språk fra en institusjon i Østerrike og et sertifikat i fransk språk fra en institusjon i Paris.  Han ble en gang i løpet av studiene ordinert til katolsk prest.

### Politisk karriere
I en alder av 49 år gikk Lokodo først inn i politikken for å stille til valg ved et ekstraordinært valg 29. juni 2006, etter at det sittende parlamentsmedlemmet døde. Han ble fratatt sine prestelige rettigheter av pave Benedikt XVI da han gikk inn i politikken.

Han vant et suppleringsvalg og begynte å representere Dodoth County, Kaabong District, i parlamentet. 

I februar 2009 ble han utnevnt til kabinettet som statsminister for industri og teknologi. I regjeringsomstokkingen den 27. mai 2011 ble han flyttet til etikk- og integritetsporteføljen, og erstattet da Nsaba Buturo.

I regjeringsomstokkingen den 1. mars 2015 beholdt han sin regjeringspost.

Han var kjent for å utfordre homoseksualitet i alle former. I 2012 raidet og stengte han og politiet et verksted for homoaktivister. Han ble sitert på å si: *«Jeg har stengt denne konferansen fordi den er ulovlig. Vi aksepterer ikke homoseksualitet i Uganda.»* Han skyldte også på utlendinger og sa at de burde *«reise hjem»*.

I 2014 intervjuet Stephen Fry Lokodo i *Stephen Fry: Out There*, hvor han ble sitert på å si *«...menn som voldtar jenter. Noe som er naturlig.»*

I februar 2014 ble det vedtatt kleskodelovgivning, primært rettet mot kvinner. Klær som anses som avslørende eller seksuelt provoserende skulle forbys; *«Hvis du kler deg på en slik måte at du pirrer sinnet og begeistrer folk, er du dårlig kledd; hvis du tiltrekker oppmerksomheten til den andre personen der ute med et ondsinnet formål å begeistre og stimulere ham eller henne til sex»*, uttalte Lokodo. 

Han var valgt parlamentsmedlem som representerte Dodoth County, Kaabong District, inntil han mistet sitt parlamentariske sete i januar 2021. 

Da han døde var han medlem av Ugandas menneskerettighetskommisjon.

Det ble rapportert at Lokodo snakket og skrev flytende engelsk, italiensk, fransk, tysk og spansk. 

Han døde i Genève 29. januar 2022, i en alder av 64 år, av covid-19..

## Referanser